Source: http://www.amiidonk.hu/hirek/kulfold-2/nemzetkozi-birosag-ele-erdogant/
Timestamp: 2020-08-14 07:12:04
Document Index: 25680610

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Nemzetközi bíróság elé Erdogant! – A MI IDŐNK
Nemzetközi bíróság elé Erdogant!
„Segítsenek a Nemzetközi Büntetőbíróság elé állítani a török elnököt” – szól az Igazságot Rojavának jogi kampány üzenete:
Mint sok embert szerte a világban, mélyen megrendített a kurdok és más etnikai kisebbségek – örmények, asszírok és mások – elleni török támadás az észak-szíriai Rojavában, ahol harmóniában élnek és osztoznak a közösségeik működtetésén.
2019 októberében az Egyesült Államok hirtelen kihátrált a kurd partnerei mögül, akik kulcsszerepet vállaltak az Iszlám Állam legyőzésében.
Az amerikai csapatok kivonása zöld utat adott Erdogan török elnöknek az invázióhoz. Az elkövetkező etnikai tisztogatás a kurd lakosság masszív elűzésével járt, beleértve több tízezer gyermeket is.
A török katonai akciók során számos atrocitást és háborús bűncselekményt követtek el a rojavai kurdok és más etnikai csoportok ellen.
A kurd Vörös Félhold közölte: „Ras al-Ayn városa bombázástól, tüzérségi ágyúzástól, légi csapásoktól, valamint tankokkal és nehézfegyverekkel végrehajtott szárazföldi támadásoktól szenved. Emiatt számos civil megsebesült, és az orvosi csapatainkat is megtámadták.
„Afrin városából tízes nagyságrendű lányt rabolt el és erőszakolt meg a török hadsereg. Egy anya elmondta, hogy az ő 14 éves kislánya is köztük volt.
„Egy háromtagú család kilépett a házából, hogy ételt vegyen a közeli boltban. Ahogy kiléptek, lemészárolták őket.”
A rojavai lakosok elleni török etnikai tisztogatás első ártatlan áldozatai gyermekek voltak; megsérültek és traumatizálódtak. Számos fotó túl horrorisztikus, hogy megosszuk, de bemutatjuk őket a hágai Nemzetközi Büntetőbíróságon (ICC).
Dr. Abbász Manszuran 2019. október 28-ai jelentése részletezi a török hadsereg által használt vegyi fegyverek bevetését: drónok dobták le a fehér foszfor bombákat, amelyek borzalmas, életre szóló égési és más sérüléseket okoztak.
Ezért akarjuk Erdogant a Nemzetközi Büntetőbíróság elé állítani.
Hogy ezt megtegyük, Michael Mansfield, a Nexus Kamara jogászának vezetésével összehívtunk egy jogi csapatot Nagy-Britanniában, hogy tanácsokat adjon és megtegye a megfelelő lépéseket a Nemzetközi Büntetőbíróság felé, hogy eleget tehessen kötelezettségeinek a Római Nyilatkozat szerint, amely a háborús és emberiség ellen elkövetett bűncselekmények nyomozásával és ügyészi eljárásával foglalkozik.
Már 11 ezer brit fontot adományoztak emberek a világ minden tájáról, amely azt jelenti, hogy a jogi csapat már elkezdheti a munkát, de még hosszú az út, hogy 23 ezer fontig, amely ahhoz szükséges, hogy az ügyet a Nemzetközi Büntetőbíróság elé vigyük.
Aggódó polgárokként vállaltuk ezt az akciót, mivel a kurdoknak nincs saját hazájuk, amely megvédheti őket. Közvetlen kapcsolatban állunk a terepen dolgozó szakértőkkel és orvosi személyzettel, akik hajlandók tanúskodni.
A megbízható CrowdJustice szervezeten keresztül gyűjtünk adományokat, amely szintén gyűjtött a Nők az Egyenlőtlen Állami Nyugdíjkorhatár-emelés Ellen akció számára is.
Széleskörű támogatásra van szükségünk ehhez az akcióhoz. Például Ön terjeszthetné ezt a felhívást a helyi szakszervezetében vagy más szervezetében.
Ha adakozna, kérjük hagyjon üzenetet a kommenteknél. Ezen jogi csatornán keresztül akarunk a kurdoknak, valamint a más áldozatoknak és túlélőknek szót adni, hogy igazságot követelhessenek. A célunk rákényszeríteni Erdogant, hogy kivonják a török erőket a megszállt Rojavából és véget vessenek a bombázásoknak, így a menekültek visszatérhetnek otthonaikba, újjáépíthetik életüket és újra biztonságban érezhetik magukat Rojavában.
A felajánlásokat az alábbi linken lehet megtenni: https://mstar.link/37RonXt
Igazságot Rojavának kampány
Antiimperializmus, Forradalom, Külföld,	emberiség elleni bűncselekmények, Erdogan, háborús bűncselekmények, Kurdisztán, Rojava, török fasizmus, Törökország